CELEX: 62009TN0096
Language: fi
Date: 2009-03-10 00:00:00
Title: Asia T-96/09: Kanne 10.3.2009 – UCAPT v. neuvosto

18.4.2009   
            
            
               FI
            
            
               Euroopan unionin virallinen lehti
            
            
               C 90/37
            
         Kanne 10.3.2009 – UCAPT v. neuvosto
   (Asia T-96/09)
   2009/C 90/57
   Oikeudenkäyntikieli: ranska
   
      Asianosaiset
   
   
      Kantaja: Union de Coopératives Agricoles des Producteurs de Tabac de France (UCAPT) (Pariisi, Ranska) (edustajat: asianajajat B. Peignot ja D. Garreau)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19.1.2009 annettu asetus (EY) N:o 73/2009 on kumottava.
            
         
               —
            
            
               Neuvosto on velvoitettava korvaamaan oikeudenkäyntikulut, joiden määrä on 10 000 euroa.
            
         
      Oikeudelliset perusteet ja pääasialliset perustelut
   
   Esillä olevalla kanteella kantaja vaatii yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun neuvoston asetuksen N:o 73/2009 (1), jonka 135 artiklassa säädetään varainhoitovuodesta 2011 alkaen tupakan tuotantoon myönnettyjen suorien tukien tason alentamisesta 50 prosenttiin vuosina 2000, 2001 ja 2002 myönnetyn tuen tasosta, kumoamista. Tällaisesta alentamisesta oli säädetty jo asetuksen N:o 1782/2003 (2) 143 e artiklassa.
   Kantaja esittää kanteensa tueksi neljä kanneperustetta, jotka koskevat
   
               —
            
            
               menettelyvirhettä, koska riidanalaisen asetuksen antamista ei ole edeltänyt tutkimus tukijärjestelmän uudistamisen vaikutuksista tupakka-alalle
            
         
               —
            
            
               vastaavasti harkintavallan väärinkäyttöä
            
         
               —
            
            
               suhteellisuusperiaatteen loukkaamista, koska suorien tukien alentaminen 50 prosentilla ei ole asianmukaista tupakan tukijärjestelmän uudistamisen kahden tavoitteen saavuttamiseksi eli hintojen mukauttamiseksi maailmanmarkkinahintoihin ja tuotantosuunnan muuttamisen edistämiseksi tupakantuotantoalueiden osalta maaseutuohjelmissa
            
         
               —
            
            
               EY 33 artiklan rikkomista, koska riidanalaisella asetuksella jätetään huomioimatta tietyt yhteisen maatalouspolitiikan tavoitteet eli kohtuullisen elintason varmistaminen maaseutuväestölle ja markkinoiden vakauttaminen.
            
         
      (1)  Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19.1.2009 annettu asetus (EY) N:o 73/2009 (EUVL L 30, s. 19).
   
      (2)  Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71, (EY) N:o 1254/1999 ja (EY) N:o 2529/2001 muuttamisesta 299.2003 annettu neuvoston asetus (EY) N:o 1782/2003 (EUVL L 270, s. 1).